PARAMOS SUTARTIS Nr. __________
20___ m. ______________ ___ d., Vilnius
________________________ (Paramos davėjo pavadinimas arba vardas, pavardė), juridinio asmens kodas / asmens kodas __________, atstovaujamas (-a) ________________, veikiančio (-ios) pagal ________________ (atstovavimo eilutė pildoma, kai davėjas – juridinis asmuo), toliau vadinamas (-a) Paramos davėju, ir asociacija „Vilniaus tarptautinis Rotary klubas“, juridinio asmens kodas 126172346, atstovaujama Tomo Marcinkaus, veikiančio pagal įgaliojimą, toliau vadinama Paramos gavėju (paramos gavėjo kodas 126172346; paramos gavėjo statusas suteiktas 2004-03-12), sudaro šią paramos sutartį (toliau – Sutartis):
1.  PARAMOS TIKSLAS
1.1.  Šios Sutarties tikslas – suteikti paramą Paramos gavėjo įstatuose numatytai visuomenei naudingai veiklai, konkrečiai – projektui „Peace · Music · Freedom 2026“ (Charkivo valstybinio muzikos licėjaus vaikų kūrybinei stovyklai ir koncertų programai Lietuvoje) paremti.
2.  ŠALIŲ ĮSIPAREIGOJIMAI
2.1.  Paramos davėjas įsipareigoja suteikti Paramos gavėjui paramą pinigais – __________ EUR (________________________________ eurų ___ ct), pervesdamas nurodytą sumą į Paramos gavėjo šioje Sutartyje nurodytą sąskaitą.
2.2.  Paramos gavėjas įsipareigoja gautą paramą naudoti pagal šią Sutartį, Lietuvos Respublikos labdaros ir paramos įstatymą bei Paramos gavėjo įstatus – šios Sutarties 1.1 punkte nurodytam tikslui įgyvendinti.
2.3.  Šalys įsipareigoja suteiktą (gautą) paramą atspindėti savo apskaitoje ir atskaitomybėje teisės aktų nustatyta tvarka.
3.  PARAMOS PANAUDOJIMAS PROJEKTUI NEĮVYKUS
3.1.  Jeigu projektas „Peace · Music · Freedom 2026“ neįvyksta (nepradedamas įgyvendinti iki 2026 m. spalio 1 d.), nepanaudota paramos dalis grąžinama Paramos davėjui į jo nurodytą sąskaitą per 30 (trisdešimt) kalendorinių dienų nuo šios aplinkybės paaiškėjimo.
3.2.  Paramos davėjui raštu sutikus, šios Sutarties 3.1 punkte nurodyta nepanaudota paramos dalis negrąžinama, o Paramos gavėjo panaudojama kitai giminingai Paramos gavėjo įstatuose numatytai visuomenei naudingai veiklai.
3.3.  Grąžinama tik faktiškai nepanaudota paramos dalis. Iki projekto atšaukimo pagrįstai patirtos ir dokumentais pagrįstos projekto išlaidos negrąžinamos.
4.  VIEŠINIMAS
4.1.  Paramos gavėjas Paramos davėjo vardą (pavadinimą) ir (ar) logotipą projekto informaciniuose kanaluose viešina tik gavęs Paramos davėjo sutikimą. Nesant sutikimo, Paramos davėjas nurodomas kaip „Anonimas“.
4.2.  Paramos davėjas dėl viešinimo (pažymėti tinkamą):
☐   sutinku, kad vardas (pavadinimas) / logotipas būtų viešinamas projekto informaciniuose kanaluose;
☐   nesutinku (nurodoma „Anonimas“).

5.  BAIGIAMOSIOS NUOSTATOS
5.1.  Sutartis įsigalioja nuo jos pasirašymo momento ir galioja iki visiško Šalių įsipareigojimų įvykdymo.
5.2.  Šalių ginčai sprendžiami derybomis, o nepavykus susitarti – Lietuvos Respublikos teisės aktų nustatyta tvarka.
5.3.  Sutartis sudaryta dviem vienodą juridinę galią turinčiais egzemplioriais – po vieną kiekvienai Šaliai. Sutartis taip pat gali būti pasirašyta kvalifikuotu elektroniniu parašu; tokiu atveju sudaromas vienas elektroninis egzempliorius.
6.  ŠALIŲ REKVIZITAI IR PARAŠAI

	PARAMOS DAVĖJAS
	PARAMOS GAVĖJAS

	Pavadinimas / vardas, pavardė: __________
Juridinio asmens / asmens kodas: __________
Adresas: __________
Atstovas ir atstovavimo pagrindas 
(jei davėjas – juridinis asmuo): __________

Sąskaita (paramos grąžinimo atveju): 
_______________________

Parašas: __________


El.paštas: __________

	Asociacija „Vilniaus tarptautinis Rotary klubas“
Adresas: Didžioji g. 35, Vilnius, Lietuva
Juridinio asmens kodas: 126172346
Paramos gavėjo kodas: 126172346
Sąskaita (projekto): LT__ ____ ____ ____ ____
Bankas: AB Luminor bankas
Atstovas: Tomas Marcinkus (pagal įgaliojimą)
Parašas: __________


El.paštas: tomas.marcinkus@yahoo.com 




